पाएं अपने शहर की ताज़ा ख़बरें और फ्री ई-पेपरडाउनलोड करें
जिले में रविवार से 18 से 44 साल के लोगों का कोरोना वैक्सीनेशन शुरू हो गया। इस दौरान वैक्सीन लगवाने के लिए लोग बड़ी संख्या में सेंटर पर पहुंचे। जहां युवाओं में वैक्सीनेशन करवाने के लिए उत्साह देखा गया। गौरतलब है कि वैक्सीनेशन के लिए जिले में दो जगह सेंटर बनाए गए हैं। जिसमें अधिकांश लोगों को वैक्सीन लगाई जा रही है। वैक्सीनेशन के लिए पहुंचने वाले लोगों की भीड़ के लिए प्रशासन ने पहले से ही सभी इंतजाम पूरे कर लिए हैं।
भरतपुर में वैक्सीन लगवाने आए युवाओं में भी काफी उत्साह दिखा। उन्होंने कहा की ज्यादा से ज्यादा लोग वैक्सीन लगवाएं, जिससे जल्द कोरोना महामारी दूर हो सके। साथ ही सरकार ने जो कदम उठाया है वह काफी सराहनीय है।
वहीं, मुख्य चिकित्सा एवं स्वास्थ्य अधिकारी डॉ कप्तान सिंह ने बताया की आज से जिले में 18 वर्ष से 44 वर्ष तक की उम्र के लोगों को कोरोना वैक्सीनशन लगाना शुरू किया गया है। जिसके लिए फिलहाल दो वैक्सीनेशन सेंटर बनाए गए हैं। आगे वैक्सीनेशन सेंटरों की संख्या बढ़ाई जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn